РЕПУБЛИКА СРБИЈА

Министарство просвете, науке и технолошког развоја

као промотер пројекта

и

ЈУП Истраживање и развој доо Београд

Немањина бр. 22-26

11000 Београд

Србија

као Наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**КАПИТАЛНЕ ОПРЕМЕ (IOP/6-2013/G/CEB1-EIB/B)**

У складу са Уговором о финансирању и управљању активностима подпројекта Набавке нове капиталне опреме за истраживање из средстава Европске инвестиционе банке и Банке за развој Савета Европе закљученог дана 28. новембра 2011. године и Одлуком Владе о оснивању друштва са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10, 72/13, 24/14, 65/14), а на основу члана 7. став 1. тачка 2.(2) Закона о јавним набавкама („Сл. гласник РС”, број 124/12), ЈУП Истраживање и развој доо Београд је донело Одлуку о покретању међународног отвореног поступка јавне набавке капиталне опреме.

Финансијским уговором обезбеђена су средства за спровођење пројекта: Истраживање и развој у јавном сектору (у даљем тексту: Пројекат).

ЈУП Истраживање и развој доо Београд, основано од стране Владе Републике Србије за управљање Пројектом, намерава да употреби део средстава из кредита Банке за развој Савета Европе ради набавке: Kапитална опрема (Истраживачка опрема), у оквиру подпројекта: Нова капитална опрема, број: IOP/6-2013/G/CEB1-EIB/B.

Уговор о набавци добара биће закључен у складу са условима уговарања који су одређени у конкурсној документацији и свим осталим документима који ће чинити уговор о набавци добара.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Заинтересована лица могу добити тендерску документацију на следећој адреси:

***ЈУП Истраживање и развој доо Београд, ул. Вељка Дугошевића бр. 54, 11000 Београд, Србија.***

Конкурсна документација се може преузети на адреси: ЈУП Истраживање и развој доо Београд, 11000 Београд, ул. Вељка Дугошевића бр.54, сваког радног дана од дана објављивања јавног позива у времену од 12 до 15 часова уз подношење овлашћења за преузимање конкурсне документације и доказ о уплати 50,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо Београд, код Комерцијалне банке број 205-160097-44, шифра плаћања 221, позив на број **IOP/6-2013/G/CEB1-EIB/B** са назнаком „Трошкови конкурсне документације“.

Понуђачима који упуте захтев за достављање Конкурсне документације путем електронске поште, иста ће бити послата након пријема доказа о уплати трошкова конкурсне документације, без преузимања одговорности за губитак или кашњење.

Подаци за плаћање у страној валути (ЕУР) за нерезиденте:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо Београд, ул. Вељка Дугошевића бр. 54, 11000 Београд или лично сваког радног дана од 10.00 до 15.00 часова на исту адресу.

Важност понуде износи минимум 120 (стодвадесет) дана.

Понуђачи су дужни да доставе понуде за сваки лот посебно и то у две одвојене запечаћене коверте „Оригинал“ и „Копија“ које ће бити запечаћене у спољној коверти и са назнакама предвиђеним конкурсном документацијом. Финансијска понуда се доставља у одвојено запечаћеној коверти од техничке понуде.

Крајњи рок за достављање понуда је 13.10. 2014. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 2 (два) часа након крајњег рока за доставу понуда за сваки лот чија је достава понуда предвиђена у том дану.

Додатне информације о набавци могу се добити путем електронске поште: tender.capitalequipment@piu.rs